A Hungaria Latina Magyarországi Neolatin Egyesület 
közgyűlésének és könyvbemutatójának programja

2011. február 18. 15 óra, 
Illyés Gyula Archívum MTA ItI 
(1067 Budapest, Teréz krt. 13. I. em. Díszeterem)

Classica, Mediaevalia, Neolatina 5. kötetét (2010) bemutatja Bartók István (MTA, ITI) (A kötet azokat az előadásokat teszi közzé magyarul, amelyek az IANLS uppsalai konferenciáján hangzottak el idegen nyelven)

Schola Europaea. Les valeurs de l'Europe - L'Europe des valeurs : Acta conventus de "Schola Europaea", 20–24 November 2007, Budapest – Piliscsaba – Debrecen / ed. Ladislaus Havas, Ladislaus Takács, Emericus Tegyey. – Debrecen, Budapest. 

Camoenae Hungaricae 6(2009) legújabb számát ismerteti Békés Enikő (MTA, ITI)

Sinai Miklós Elmélkedések M. Minucius Felix Octaviusához (ford. Németh Béla Elek, Debrecen 2008) ismerteti: Szabadi István a debreceni Református Kollégium Levéltárának vezetője

Mikó Gyula, „Mivel én is csak ember voltam”. Az Exequiae Principales és az Exequiarum Coeremonialium libri gyászbeszédei, Debrecen, 2010. ismerteti Imre Mihály (Debreceni Tudományegyetem)

A hazai neolatin kutatások több szakembere is köszöntő kötetben részesült az utóbbi időben (Heltai János, Tegyey Imre, Vásárhelyi Judit), ezeket a köteteket Lázár István Dávid (SZTE) ismerteti.

 A 70 esztendős Makk Ferencet köszöntő kötetet ismerteti Havas László professzor (DTE)

a könyvbemutatók után kerül sor Kiss Farkas Gábor és Almási Gábor előadására:
XVI. századi magyarországi filológusok: az Europa Humanistica sorozat következő magyar vonatkozású kötete.

Szörényi László ismerteti a társaság 2010-es tevékenységét.

A vitát követően, amelyen a 2012-es münsteri IANLS-konferencián való részvételünk is szóba kerül majd, az ismertetett munkák egy része kedvezményes áron megvásárolható lesz, a Camoenae-t pedig az Egyesület azon tagjai, akik befizették a tavalyi tagsági díjat, ingyen átvehetik.